Ssi Ɛebdelwaḥed, ad ibedd edeg tlemmast n tzeqqa : Lmesuliya tteklif, laysa di tecrif. (Ad yelḥu cwiṭ ad yettxemmim, ad t-id-yeḍfer Ssi Ɛebdelḥeq, ads as-d-yessaẓ akersi, ad yeqqim. Ssyen, ad yebdu afran). Ssi Fenyan, d iḍarren-iw, fell-as ara yers leḥkem. (Ad d-yaẓ Ssi Fenyan yetteḥrurud, ad yeqqim zdat yiḍarren n Ssi Ɛebdelwaḥed.) Dda Akli, d afus-iw ayeffus ; d netta ara irefden leḥkem. (Ad d-yaẓ Dda Akli, ad yeqqim ɣef tgecrar, deg tama tayeffust, ad yerfed afus ayeffus n Ssi Ɛebdelwaḥed.) Ssi Rabeḥ, d lǧib-iw ; d netta ara iṣerfen ɣef leḥkem. (Ad d-yaẓ Ssi Rabeḥ, ad yeqqim ɣef tgecrar, deg tama taẓlmaḍt, ad iger tawerqet n udrim ɣer lǧib n Ssi Ɛebdelwaḥed.) Ssi Ɛalem, d iles-iw ; yis-s ara yessiwel leḥkem. (Ad d-yaẓ